वास्तवमा उक्त व्यवस्था गरी सरकारले प्रवद्र्धकहरुलाई निकै हौस्याएको थियो । यसबीच देशमा आएको भूकम्प तथा आपूर्ति व्यवस्थाको चरम असहजताकै बीच पनि प्रवर्द्धकहरुले तीव्र गतिमा काम गरे र बिजुली बाले । राष्ट्रिय प्रसारण लाइनमा बिजुली जोडिएपछि त सरकारले अनुदान रकम दिने र आर्थिक रुपमा केही सहज हुनेमा सबै आशावादी छन् । तर, राष्ट्रलाई प्रत्यक्ष असर गर्ने यस्ता मुद्दाप्रति पनि सरकार र जिम्मेवार निकाय संवेदनशील नभएको हो कि भन्ने दृष्टान्त देखिएको छ । यस्तो अन्योल लम्बिइरहनु मुलुकका लागि हितकर हुँदैन ।
